**Iepirkuma komisijas 2016.gada 5.augusta sēdē sniegtās atbildes uz atklāta konkursa**

**„Invazīvās kardioloģijas instrumentārija un ārstniecības līdzekļu piegāde – Medicīniskās preces” (identifikācijas Nr. PSKUS 2016/120)**

**ieinteresētā piegādātāja uzdotajiem jautājumiem**

1. **jautājums**

2.2.punktā norādītās tabulas 4.2.punkts. Vai jāsaprot, ka ir saraksts ar realizētiem līgumiem un viena atsauksme? Vai tai jābūt realizētai Latvijā vai tas var būt Eiropas Savienības ietvaros?

**Atbilde:**

Lai apliecinātu Nolikuma 3.2.punkta izpildi, Pretendentam jāiesniedz sagatavots saraksts saskaņā ar Nolikuma 3.pielikumu, klāt pievienojot pasūtītāja pozitīvu atsauksmi. Tas nozīmē, ka Pretendentam ir jānorāda vismaz 1 (viens) līgums, kura ietvaros tika piegādātas iepirkuma priekšmetā norādītās Preces, klāt pievienojot par minēto līgumu Pasūtītāja pozitīvu atsauksmi.

Precēm ir jābūt realizētām Latvijas Republikas vai Eiropas Savienības teritorijā.

1. **jautājums**

Kas domāts 5.4.1.punktā ar formulējumu atbilstības deklarācijas kopija, vai ir pietiekami, ja ir CE sertifikāta kopija?

**Atbilde:**

Saskaņā ar Nolikuma 5.4.1.punktu, pretendentam tehniskajam piedāvājumam jāpievieno piedāvātās Preces CE sertifikāta kopija un/vai atbilstības deklarācijas kopija.

1. **jautājums**

Lūdzam izskaidrot 5.4.2.punktu, piedāvātās preces tehniskās datu lapas (“data sheet”), kas apliecina atbilstību (oriģinālvalodā un tulkojumi latviešu valodā), norādot atsauci tehniskajā piedāvājumā uz konkrēto lapaspusi?

**Atbilde:**

Tehniskajā piedāvājumā ir jānorāda konkrēta lapaspuse, kurā var pārliecināties par piedāvātās Preces atbilstību, atbilstoši tehniskajā specifikācijā norādītajām prasībām.

1. **jautājums**

Ja uzņēmums ir reģistrēts ārvalstīs, kā šinī gadījumā attiecināms Nolikuma 5.13.punkts – Pretendents, papildus finanšu piedāvājumam, iesniedz arī izdrukas no Valsts ieņēmumu dienesta elektroniskās deklarēšanas sistēmas par pretendenta vidējām stundas tarifa likmēm profesiju grupās?

**Atbilde:**

Uz ārvalstīs reģistrētu uzņēmumu minētais punkts neattiecas.

1. **jautājums**

Vai pieļaujams Tehniskajā – Finanšu piedāvājuma noformējumā atstāt tikai uzņēmuma piedāvātos produktus vai jāatstāj visas ailes, aizpildot konkrētos atbilstošos produktus? Vai pievienotais produktu apraksta katalogs ir jātulko no angļu valodas uz latviešu valodu?

**Atbilde:**

Sagatavojot Tehnisko – Finanšu piedāvājumu papīra formātā, pretendents var dzēst daļu rindas (nemainot daļu numerāciju), kuras nepiedāvā, taču Pretendents **nedrīkst veidot jaunas ailes un rindas**. Savukārt Tehniskā – Finanšu piedāvājuma elektroniskā versija ir jāiesniedz atbilstoši 1.pielikumam (Excel formātā).

Piedāvājuma vērtēšanas laikā, šaubu gadījumā priekšroka būs dokumenta oriģināliem, kas iesniegti papīra dokumentu veidā.